Ewokin kieli

Ewok () on Tähtien sota -elokuvasarjassa esiintyvä keinotekoinen kieli. Ewokin kieli on ewokien äidinkieli ja sitä kuullaan elokuvassa Jedin paluu.

Kielen on kehittänyt Jedin paluu -elokuvan äänisuunnittelija Ben Burtt. Elokuvan DVD-version kommenttiraidalla Burtt kertoo kielen perustuvan kalmukiin, joka on etupäässä Venäjällä asuvien kalmukkien puhuma mongolikieli. Burtt kuuli kieltä dokumentissa ja piti siitä, miltä kieli kuulosti. Burtt äänitti kalmukin kielen puhujaa ja äänityksen perusteella ääninäyttelijät muodostivat ewokin kielen imitoimalla puhujaa eri tyylilajeissa. Elokuvan kohtauksessa jossa C-3PO-robotin tuli puhua ewokin kieltä, näyttelijä Anthony Daniels loi Burttin kanssa sanoja perustuen kalmukin kielen nauhoituksiin.Ben Burtt, DVD-kommenttiraita elokuvalle Jedin paluu.

 Lähteet 

Luokka:Taidekielet
Luokka:Tähtien sodan kielet